Legal Document

Category: 175

Text:
2. ΠΡΟΕΔΡΙΚΟΝ ΔΙΑΤΑΓΜΑ υπ’αριθ.922 της 12/13 Οκτ. 1977 (ΦΕΚ Α΄ 315) Περί απαγορεύσεως της χρήσεως πετρελαίου τύπου Μαζούτ εις κτιριακάς εγκαταστάσεις καύσεως. ΄Εχοντες υπ’ όψιν: 1.Τας διατάξεις των άρθρ. 3 παρ. 1 και 3 εδάφ. α΄ και 7 παρ. 1 και 4 του Νόμ. 360/18.6.76 «περί Χωροταξίας και Περιβάλλοντος». 2.Την υπ’ αριθ. 1 της 12.7.77 απόφασιν του Εθνικού Συμβουλίου Χωροταξίας και Περιβάλλοντος «περί απαγορεύσεως της χρήσεως μαζούτ για εγκαταστάσεις καύσεως σε κτίρια». 3.Την υπ’ αριθ. 42 της 2.6.76 απόφασιν του Εθνικού Συμβουλίου Ενεργείας «περί της χρήσεως μαζούτ δια την θέρμανσιν χώρων». 4.Την υπ’ αριθ. 1054/1977 γνωμοδότησιν του Συμβουλίου της Επικρατείας, προτάσει των Ημετέρων Υπουργών Συντονισμού και Βιομηχανίας και Ενεργείας, αποφασίζομεν: ΄Αρθρ.1.-Από της ισχύος του παρόντος απαγορεύεται εις την περιοχήν των Νομών Αττικής και Θεσσαλονίκης, εξαιρέσει της περιοχής της κειμένης Δυτικώς του Γαλλικού ποταμού, η χρησιμοποίησις πετρελαίου τύπου μαζούτ εις παντός είδους εγκαταστάσεις καύσεως εντός κτιρίων (κατοικίαι, ξενοδοχεία, καταστήματα κλπ.), επιτρεπομένης της χρήσεως τούτου μόνον δια βιομηχανικήν και βιοτεχνικήν παραγωγήν. ΄Αρθρ.2.-Από της ισχύος του παρόντος απαγορεύεται καθ’ άπασαν την Χώραν η τοποθέτησις καυστήρων χρησιμοποιούντων πετρέλαιον τύπου μαζούτ εις κτίρια, περί ων το άρθρ. 1 του παρόντος, εξαιρέσει των χρήσεων δια βιομηχανικήν και βιοτεχνικήν παραγωγήν. ΄Αρθρ.3.-Οι ιδιοκτήται κτιριακών εγκαταστάσεων των κατά το άρθρ. 1 περιοχών εις ας υφίστανται εγκαταστάσεις καύσεως χρησιμοποιούσαι καυστήρας λειτουργούντας δια πετρελαίου τύπου «μαζούτ» για κεντρικήν θέρμανσιν ή οιανδήποτε άλλην χρήσιν, υποχρεούνται όπως μέχρι της 1 Νοεμ. 1977 μετατρέψωσι τους καυστήρας εις τοιούτους λειτουργούντας δια πετρελαίου τύπου «ντήζελ». ΄Αρθρ.4.-΄Εκαστον λεβητοστάσιον το οποίον διαθέτει εν αυτώ εναποθήκευσιν πετρελαίου, «ντήζελ» μέχρι 10 τόννων, δέον όπως είναι εφοδιασμένον δια δύο πυροσβεστήρων, ενός διοξειδίου του άνθρακος των έξ χιλιογράμμων και ενός κόνεως ή αφρού των δώδεκα χιλιογράμμων, δια τεσσάρων δε εις περίπτωσιν εναποθηκεύσεως άνω των δέκα τόννων, αίτινες θα είναι ανηρτημένοι προ του χώρου της δεξαμενής εναποθηκεύσεως του πετρελαίου και θα ελέγχωνται προ εκάστης χειμερινής χρήσεως.  Ο διαχειριστής, ο θυρωρός, ο θερμαστής και πας έτερος υπεύθυνος υποχρεούνται όπως εξασκηθώσιν εις την χρησιμοποίησίν των. ΄Αρθρ.5.-Η μη συμμόρφωσις του υποχρέου προς τα δια του παρόντος Π.Δ./τος επιτασσόμενα, συνεπάγεται την επιβολήν προστίμου εκ δραχ. 1.0005.000, εν περιπτώσει δε υποτροπής εκ δραχ. 10.00020.000 επιβαλλόμενον υπό της αρμοδίας υπηρεσίας του Υπουργείου Βιομηχανίας και Ενεργείας. Εις τον Ημέτερον επί της Βιομηχανίας και Ενεργείας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Βλ. και Υγ. Δ. 2911/1977 (ΦΕΚ Β΄ 965) εν τόμ. 34Α σελ. 334,05. (Μετά την σελ. 324) Σελ. 325 Τεύχος 667-Σελ. 37 Χωροταξία και Περιβάλλον 24.Γ.κ.2 24.Γ.κ.2 Χωροταξία και Περιβάλλον